EELNÕU

**Riigivaraseaduse muutmise seadus**

**§ 1**. Riigivaraseaduses tehakse järgmised muudatused:

**1)** paragrahvi 75 lõike 31 punkt 1 muudetakse ja sõnastatakse järgmiselt:

„1) äriühingu kõikide tulude ja kulude kohta koostatakse eelarve, mis peab vastama riigieelarve seaduse §-s 6 esitatud eelarvepositsiooni reeglitele, §-s 10 esitatud netovõlakoormuse reeglile ja § 11 alusel kehtestatud piirangutele ning mille põhitegevuse tulem ei ole väiksem ega netovõlakoormus suurem kui nõukogu kinnitatud finantsplaanis;“;

**2)** paragrahvi 75 täiendatakse lõikega 33 järgmises sõnastuses:

„(33) Käesoleva paragrahvi lõike 31 punkti 2 kohaldatakse riigi osalusega äriühingutele, mis ei kuulu riigieelarve seaduse tähenduses keskvalitsusse.“;

**3)** paragrahvi 79 lõike 2 punkt 1 muudetakse ja sõnastatakse järgmiselt:

„1) riigieelarve seaduse tähenduses keskvalitsuse allsektorisse kuuluva sihtasutuse põhikirjas on sätestatud, et kõigi tulude ja kulude kohta koostatakse eelarve, mis peab vastama riigieelarve seaduse §-s 6 esitatud eelarvepositsiooni reeglitele, §-s 10 esitatud netovõlakoormuse reeglile ja § 11 alusel kehtestatud piirangutele ning mille põhitegevuse tulem ei ole väiksem ega netovõlakoormus suurem kui nõukogu kinnitatud finantsplaanis;“;

**4)** paragrahvi 79 täiendatakse lõikega 21 järgmises sõnastuses:

„(21) Käesoleva paragrahvi lõike 2 punkti 2 kohaldatakse riigi asutatud sihtasutustele, mis ei kuulu riigieelarve seaduse tähenduses keskvalitsusse.“;

**5)** paragrahvi 81 täiendatakse lõikega 14 järgmises sõnastuses:

„(14)Osalust valitseva ministeeriumi ametniku või töötaja võib osaluse valitseja riigi äriühingu nõukogu liikmeks valida ja nõukogust tagasi kutsuda nimetamiskomitee ettepanekust lähtumata. Riigi äriühingu nõukogu liikmeks ei valita rohkem kui üks osalust valitseva ministeeriumi ametnik või töötaja.“;

**6)** paragrahvi 81 lõige 4 muudetakse ja sõnastatakse järgmiselt:

„(4) Kui käesoleva seaduse § 87 punktis 2 nimetatud sihtasutuse nõukogusse on asutajaõiguste teostajal õigus määrata üle ühe liikme, valib ta ühe neist valdkonna eest vastutava ministri ettepanekul.“;

**7)** paragrahvi 84 lõike 2 punktist 1 jäetakse välja tekstiosad „päevakorra vähemalt kolm tööpäeva enne koosoleku toimumist ja“ ning „koos koosoleku materjalidega“;

**8)** paragrahvi 84 lõike 2 punktist 2 jäetakse välja tekstiosa „samal ajal selle väljasaatmisega nõukogu liikmetele“;

**9)** paragrahvi 87 punkt 2 muudetakse ja sõnastatakse järgmiselt:

„2) punktis 1 nimetatud äriühing ja sihtasutus on kohustatud moodustama siseaudiitori ametikoha või ostma siseaudiitori teenust, kui aruandeaasta bilansipäeva seisuga on bilansimaht suurem kui 15 miljonit eurot või aruandeaasta tulud on suuremad kui 10 miljonit eurot;“;

**10)** paragrahvi 87 punkt 3 tunnistatakse kehtetuks;

**11)** paragrahvi 87 punkt 4 muudetakse ja sõnastatakse järgmiselt:

„4) punktis 2 sätestatud kohustusega äriühingul või sihtasutusel on õigus loobuda siseaudiitori ametikoha loomisest ja siseaudiitori teenuse ostmisest, kui talle ei laiene audiitortegevuse seaduse §-s 99 sätestatud auditikomitee moodustamise kohustus, nõukogu sellekohane otsus on kooskõlastatud äriühingu kõigi aktsionäride või osanikega või sihtasutuse kõigi asutajatega ning riigi osaluse valitseja või asutajaõiguste teostaja kasutab siseauditite tegemiseks enda juhitava asutuse siseauditi üksust;“;

**12)** paragrahvi 87 täiendatakse punktiga 6 järgmises sõnastuses:

„6) osaluse valitsejal on õigus tutvuda nõukogu ja siseauditi tegevusega seotud dokumentidega.“;

**13)** paragrahvi 88 lõike 1 punkt 7 tunnistatakse kehtetuks;

**14)** paragrahvi 88 lõike 1 punktis 71 asendatakse sõna „strateegilised“ sõnaga „valdkondlikud“;

**15)** paragrahvi 97 lõike 6 punkt 1 tunnistatakse kehtetuks;

**16)** paragrahvi 97 lõike 6 punkt 2 muudetakse ja sõnastatakse järgmiselt:

„2) kasumiaruande, bilansi ning rahavoogude aruande majandusaasta kolme, kuue, üheksa ja kaheteistkümne kuu finantstulemuste kohta võrrelduna eelmise aasta sama perioodi andmetega ning ülevaate kvartali majandustegevuse kohta kahe kuu jooksul pärast kvartali lõppemist;“;

**17)** paragrahvi 97 lõike 6 punktis 3 asendatakse tekstiosa „13 nimetatud aruanded ja ülevaated“ tekstiosaga „12 nimetatud aruanded“;

**18)** paragrahvi 97 lõiget 6 täiendatakse punktiga 4 järgmises sõnastuses:

„4) majandusaasta aruandega samal ajal ülevaate selle kohta, kuidas nõukogu on äriühingu või sihtasutuse tegevust aruandeperioodil planeerinud, juhtimist korraldanud ja järelevalvet teinud, sealhulgas näidatakse igale nõukogu ja juhatuse liikmele majandusaasta jooksul makstud tasude summa, kus eristatakse käesoleva seaduse § 86 punktis 2 nimetatud juhatuse liikmele makstud täiendav tasu.“;

**19)** paragrahvi 98 pealkirja täiendatakse pärast sõna „osaluste“ sõnadega „valitsemise ning liikme‑“;

**20)** paragrahvi 98 lõige 13 tunnistatakse kehtetuks;

**21)** paragrahvi 98 lõige 4 muudetakse ja sõnastatakse järgmiselt:

„(4) Liikmeõiguste teostaja kujundab kord aastas seisukoha mittetulundusühingule seatud eesmärkide täitmise ja liikmeõiguste teostamise kohta.“;

**22)** paragrahvi 98 lõiget 5 täiendatakse pärast sõna „äriühingu“ sõnadega „, milles riigil on otsustusõigus,“;

**23)** paragrahvi 98 täiendatakse lõikega 51 järgmises sõnastuses:

„(51) Käesoleva paragrahvi lõigetes 2–4 nimetatud seisukohad ja teave riigi osalusega äriühingu kohta, milles riigil ei ole otsustusõigust, esitatakse Rahandusministeeriumile kümne kalendripäeva jooksul pärast majandusaasta aruande kinnitamist ning avaldatakse samal ajal oma veebilehel.“;

**24)** paragrahvi 108 täiendatakse lõikega 12 järgmises sõnastuses:

„(12) Osaluse valitsejad ja asutajaõiguste teostajad viivad riigi osalusega äriühingute ja riigi asutatud sihtasutuste põhikirjad käesoleva seaduse 2026. aasta 1. aprillil jõustuva redaktsiooniga vastavusse hiljemalt 2026. aasta 30. juuniks.“.

**§ 2.** Seadus jõustub 2026. aasta 1. aprillil.

Lauri Hussar

Riigikogu esimees

Tallinn, „.....“....................2025. a

Algatab Vabariigi Valitsus „.....“.......................2025. a

(allkirjastatud digitaalselt)